Държавен вестник, бр. 61, 2022 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  61
(7) Контейнерите с урина по ал. 5 се 
надписват и се запечатват със стикери по 
чл. 7, ал. 1, т. 4. Единият от контейнерите 
се съхранява като контролна проба, а вто­
рият се използва за химико-токсикологично 
изследване.
(8) При недостатъчно количество на даде­
ната по ал. 3 урина или при невъзможност 
на проверявания да предостави проба урина 
се допуска на лицето да се дават по 200 мл 
вода на всеки 30 мин. до готовност за про­
бодаване, но не повече от 1 литър и за не 
повече от 2 часа от началото на проверката, 
след което описаната в ал. 1 – 4 процедура 
по прободаване се повтаря.
(9) При отчетен отрицателен резултат от 
имуноаналитичното тестване или при отчетен 
положителен резултат, който се приема от 
проверявания, заявено писмено в Протоко­
ла за проверка с имуноаналитични тестове 
и медицинско изследване, процедурата по 
проверка на лицето приключва. 
(10) При невъзможност на лицето да 
предостави проба урина за изследване и 
след провеждане на процедурата по ал. 8 в 
протокола (приложение № 2) медицински 
специалист отразява причините, когато това 
е възможно.
Чл. 12. В случаите по чл. 3, т. 1, буква 
„а“ при отчетен положителен резултат от 
имуноаналитичното тестване, който не се 
приема от проверявания, медицинско лице 
след медицински преглед взема проби кръв 
при спазване на следния ред:
1. със затворена система – две проби кръв 
във вакуумни епруветки с антикоагулант 
(сол на ЕДТА или хепарин) и с обем не по-
малък от 7 мл;
2. епруветките по т. 1 се запълват до 
маркера, с който се определя количеството;
3. едната от пробите се съхранява като 
контролна проба, а втората се използва за 
химико-токсикологично изследване;
4. за вземане на необходимото количество 
кръв се допуска използването на няколко 
вакуумни епруветки от същия вид по отноше­
ние на обем, антикоагулант и производител;
5. върху етикетите на вакуумните епру­
ветки се изписват имената на изследваното 
лице, датата и часът на вземането на про­
бата, след което се запечатват със стикер, 
на който се дава пореден номер по реда на 
чл. 7, ал. 1, т. 4;
6. при обективна невъзможност за вземане 
на кръв за изследване в протокола (прило­
жение № 2) се отразяват причините.
Чл. 13. (1) За извършените действия по 
проверката се изготвят следните протоколи:
1. Протокол за вземане/даване на биоло­
гични проби за установяване на употреба 
и злоупотреба с наркотични вещества или 
техните аналози (приложение № 2);
2. Протокол за имуноаналитични тестове и 
за медицинско изследване за установяване на 
употреба и злоупотреба с наркотични веще­
ства или техните аналози (приложение № 3).
(2) Протоколът по ал. 1, т. 1 се изготвя 
в единствен екземпляр и се подписва от 
лицето, приело/взело биологичната проба 
за проверка.
(3) Протоколът по ал. 1, т. 2 се изготвя в 
два екземпляра – единият се съхранява от 
комисията по чл. 4, ал. 1 за срок от 12 ме­
сеца, а вторият се връчва на проверяваното 
лице срещу подпис и отбелязване на дата. 
Протоколът се подписва на предвидените за 
целта места от: 
1. лицето, извършило медицинския пре­
глед; 
2. лицето, извършило имуноаналитичното 
тестване; 
3. проверяваното лице; 
4. двама свидетели – при отказ на прове­
ряваното лице да подпише протокола; 
5. членовете на комисията.
(4) За всяко проверявано лице се изгот­
вят протоколи по ал. 1, всеки от които се 
регистрира в АИСД на структурата на МВР, 
в която се извършва проверката.
Чл. 14. При отказ на лицето да даде би­
ологична проба комисията по чл. 4, ал. 1 
незабавно уведомява органа, назначил про­
верката.
Чл. 15. (1) При установена употреба и зло­
употреба с наркотични вещества или техните 
аналози комисията изпраща материалите 
от проверката на служителите по чл. 2 на 
органа, разпоредил проверката.
(2) За положителните резултати от извър­
шени проверки на лицата по чл. 2 ръководи­
телят на структурата, извършила проверката, 
уведомява директорите на ДВС и ДЧР в 
5-дневен срок от приключване на проверката.
Раздел III
Ред за изпращане за химико-токсикологично 
изследване на пробите за установяване на 
употребата и злоупотребата с наркотични 
вещества или техните аналози
Чл. 16. (1) Пробите урина, взети по реда 
на чл. 11, се съхраняват от момента на взе­
мането до изпращането им в специализирана 
лаборатория по чл. 9, ал. 1 в хладилник при 
температура от +4°С до +8°С до 5 дни след 
вземането им.
(2) Транспортирането на пробите се осъ­
ществява в хладилна чанта.
(3) След приключване на химико-токси­
кологичното изследване контролната проба 
и неизследваното количество от пробата 
за анализ се съхраняват в лабораторията, 
извършила изследването, при температура 
не по-висока от минус 15°С за срок не по-
малък от 12 месеца.